Til skoler der har afholdt undervisning på hovedforløbet til anlægsstruktør, bygningstruktør og brolæggeruddannelsen eller elektrikeruddannelser i perioden juni 2013-maj 2014

Kopi til Danske Erhvervsskoler - Lederne, Det Faglige Fællesudvalg for Struktør-, Brolægger- og Tagdækkeruddannelsen, Det Faglige Udvalg for Elektrikeruddannelsen og Rådet for de Grundlæggende Erhvervsrettede Uddannelser

**Udmelding af ekstraordinære skolepraktikkvotepladser**

Den 26. juni 2013 afgav Rådet for de Grundlæggende Erhvervsrettede Uddannelser i overensstemmelse med erhvervsuddannelseslovens § 66 b, stk. 3, jf. lovbekendtgørelse nr. 439 af 29. april 2013, indstilling til Undervisningsministeriet om antal kvotepladser til 11 uddannelser, der er adgangsbegrænset til skolepraktik.

Af denne indstilling fremgik det, at rådet indstillede, at der blev oprettet 140 skolepraktikkvotepladser til anlægsstruktør, bygningstruktør og brolæggeruddannelsen og 336 kvotepladser til elektrikeruddannelsen.

Ministeriet udmeldte den 20. december 2013 kvoterne for 2014. Af denne udmelding fremgår det, at de to uddannelser er blevet tildelt henholdsvis 70 og 236 kvotepladser i 2014.

Ved *Aftale om bedre og mere attraktive erhvervsuddannelser* af 24. februar 2014 blev regeringen enige med Venstre, Dansk Folkeparti, Socialistisk Folkeparti, Liberal Alliance og Det Konservative Folkeparti om at tildele yderligere 70 pladser til skolepraktik til anlægsstruktør, bygningstruktør og brolæggeruddannelsen og 100 pladser til skolepraktik til elektrikeruddannelsen.

På baggrund heraf og i overensstemmelse med reglerne i hovedbekendtgørelsens § 39, jf. bekendtgørelse nr. 834 af 27. juni 2013 om erhvervsuddannelse, udmelder Undervisningsministeriet hermed:

* 70 ekstra skolepraktikkvotepladser til anlægsstruktør, bygningstruktør og brolæggeruddannelsen.
* 100 ekstra skolepraktikkvotepladser til elektrikeruddannelsen.

Fordelingen på skoler fremgår af vedlagte bilag 1.

Fordelingen har virkning fra 1. juli 2014, hvorfor der ikke kan optages elever på disse pladser før denne dato.

Eventuelle spørgsmål til dette brev kan rettes til nedenstående på de angivne kontaktoplysninger.

Vedlagt dette brev er en oversigt over tildeling af ekstraordinære kvotepladser til skolepraktik

Med venlig hilsen

Dennis Lindberg Laursen

Specialkonsulent

Direkte tlf. 3392 5413

Dennis.Lindberg.Laursen@uvm.dk

**Bilag 1**

**Oversigt over tildeling af ekstraordinære kvotepladser til skolepraktik**

**Anlægsstruktør, bygningstruktør og brolægger**

|  |  |  |  |
| --- | --- | --- | --- |
|  | Beregnings-grundlag | Kvote i absolutte tal | Samlet antal tildelte pladser\* |
| AARHUS TECH | 15,49 | **4** | **8** |
| AMU Nordjylland | 19,82 | **5** | **10** |
| AMU-Vest | 15,48 | **4** | **7** |
| CELF - Center for erhv.rettede udd. Lolland-Falster | 8,48 | **2** | **4** |
| EUC Nordvestsjælland | 10,73 | **3** | **5** |
| EUC Sjælland | 21,75 | **6** | **12** |
| EUC Syd | 9,97 | **3** | **6** |
| Herningsholm Erhvervsskole | 0,68 | **0** | **2** |
| Københavns Tekniske Skole | 34,18 | **9** | **18** |
| Learnmark Horsens | 30,66 | **8** | **16** |
| Mercantec | 30,68 | **8** | **14** |
| Syddansk Erhvervsskole Odense-Vejle | 15,28 | **4** | **8** |
| Til konkret fordeling i 4. kvartal |  | **14** | **30** |
| Samlet | 213,20 | **70** | **140** |

**Elektriker**

|  |  |  |  |
| --- | --- | --- | --- |
|  | Beregnings-grundlag | Kvote i absolutte tal | Samlet antal tildelte pladser\* |
| AARHUS TECH | 31,33 | **3** | **10** |
| CELF - Center for erhv.rettede udd. Lolland-Falster | 36,41 | **3** | **11** |
| Den jydske Haandværkerskole | 102,79 | **10** | **32** |
| EUC Lillebælt | 0,01 | **0** | **0** |
| EUC Nord | 30,52 | **3** | **8** |
| EUC Nordvestsjælland | 21,88 | **2** | **6** |
| EUC Sjælland | 20,49 | **2** | **6** |
| EUC Syd | 26,12 | **2** | **9** |
| EUC Vest | 30,39 | **3** | **10** |
| Erhvervsskolen Nordsjælland | 33,97 | **3** | **11** |
| Herningsholm Erhvervsskole | 57,26 | **5** | **18** |
| Roskilde Tekniske Skole | 41,88 | **4** | **12** |
| Selandia – CEU | 21,75 | **2** | **7** |
| Skive Tekniske Skole | 17,97 | **2** | **6** |
| Svendborg Erhvervsskole | 17,55 | **2** | **6** |
| Syddansk Erhvervsskole Odense-Vejle | 112,44 | **10** | **34** |
| TEC Teknisk Erhvervsskole Center | 189,00 | **17** | **59** |
| Tech College Aalborg | 61,43 | **6** | **20** |
| Tradium | 15,66 | **1** | **5** |
| Til konkret fordeling i 4. kvartal |  | **20** | **66** |
| Samlet | 868,85 | **100** | **336** |

Normalt indeholder udmeldingerne af kvotepladser til skolepraktik en angivelse af kvote i procent. Da der her er tale om en ekstraordinær tildeling af kvotepladser, er der ikke medtaget en sådan beregning, idet den i givet fald skulle kombineres med de allerede udmeldte kvotepladser.

\* Opgørelsen over samlet antal tildelte pladser tager ikke højde for allerede brugte pladser eller for overførte pladser. Opgørelsen viser således kun, hvor mange pladser den enkelte skole er blevet tildelt. For en opdateret oversigt, over hvor mange pladser den enkelte skole har til rådighed, henvises til EASY-P's hertil indrettet skærmbillede.